ORDE do 30 de xaneiro de 2024 pola que se abre un novo prazo para a adhesión dos establecementos comerciais, entidades deportivas e prestadores de servizos deportivos ao Bono deporte, e se modifica o anexo I da Orde do 5 de decembro de 2023 pola que se establecen as bases reguladoras para a concesión de axudas, en réxime de concorrencia non competitiva, do Programa de promoción da actividade deportiva en idade escolar a través do Bono deporte, se convocan, mediante tramitación anticipada de gasto, para o ano 2024 e se abre o prazo para a adhesión dos establecementos comerciais, entidades deportivas e prestadores de servizos deportivos (código de procedemento DE402D).
Vicepresidencia Primeira e Consellería de Presidencia, Xustiza e Deportes — III. Outras disposicións — 02/02/2024

O
Diario Oficial de Galicia
do 11 de decembro de 2023 publicou a Orde do 5 de decembro de 2023 pola que se establecen as bases reguladoras para a concesión de axudas, en réxime de concorrencia non competitiva, do Programa de promoción da actividade deportiva en idade escolar a través do Bono deporte, se convocan, mediante tramitación anticipada de gasto, para o ano 2024 e se abre o prazo para a adhesión dos establecementos comerciais, entidades deportivas e prestadores de servizos deportivos (código de procedemento DE402D).
Segundo o establecido no seu artigo 10.2, o prazo para adherirse ao programa por parte dos establecementos, entidades e prestadores de servizos deportivos rematou o pasado día 2 de xaneiro.
Desde entón, e atendendo ao proceso seguido desde a apertura do prazo de adhesión ata o seu peche, o desenvolvemento do programa aconsella unha nova apertura deste prazo coa finalidade de garantir a máis exitosa consecución do obxectivo do programa, que é a de axudar ás familias nos gastos derivados da práctica deportiva dos nenos e nenas con idades comprendidas entre os 6 e os 16 anos federados ou inscritos no programa Xogade, fomentando así a práctica do deporte en idade escolar na Comunidade Autónoma. Este novo prazo de adhesión permitirá incrementar o número de establecementos comerciais, entidades deportivas e prestadores de servizos deportivos en que os beneficiarios poidan realizar as actividades obxecto do programa, como son a compra de material e equipamento deportivo para o menor, e a contratación de servizos relacionados coa práctica da actividade deportiva. En definitiva, esta apertura permitirá mellorar a achega do programa aos seus beneficiarios.
Por outra banda, e coa mesma finalidade de facilitar a consecución dos obxectivos do programa, procede a modificación do anexo I da Orde do 5 de decembro de 2023, co fin de poder incorporar outros establecementos comerciais, entidades deportivas e prestadores de servizos deportivos relacionados tamén coa práctica de determinadas modalidades e especialidades deportivas dos menores.
A teor do exposto, en virtude das competencias que ten atribuídas a Vicepresidencia Primeira e Consellería de Presidencia, Xustiza e Deportes en materia de deportes, e no exercicio das atribucións que me foron conferidas,
Artigo 1.
Prazo de adhesión de establecementos comerciais, entidades deportivas e prestadores de servizos deportivos ao programa Bono deporte
O prazo para adherirse ao programa será de quince días naturais contados desde o día seguinte ao da publicación desta orde no
Diario Oficial de Galicia
, sen prexuízo da súa posible ampliación nos termos establecidos na Lei 39/2015, do 1 de outubro, do procedemento administrativo común das administracións públicas.
Artigo 2.
Modificación do anexo I da Orde do 5 de decembro de 2023
Engádense as seguintes novas epígrafes do imposto de actividades económicas ao anexo I da Orde do 5 de decembro de 2023 pola que se establecen as bases reguladoras para a concesión de axudas, en réxime de concorrencia non competitiva, do Programa de promoción da actividade deportiva en idade escolar a través do Bono deporte, se convocan, mediante tramitación anticipada de gasto, para o ano 2024 e se abre o prazo para a adhesión dos establecementos comerciais, entidades deportivas e prestadores de servizos deportivos (código de procedemento DE402D):
Disposición derradeira primeira
No non establecido nesta orde observarase o disposto na Orde do 5 de decembro de 2023 pola que se establecen as bases reguladoras para a concesión de axudas, en réxime de concorrencia non competitiva, do Programa de promoción da actividade deportiva en idade escolar a través do Bono deporte, se convocan, mediante tramitación anticipada de gasto, para o ano 2024 e se abre o prazo para a adhesión dos establecementos comerciais, entidades deportivas e prestadores de servizos deportivos (código de procedemento DE402D).
Disposición derradeira segunda
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 30 de xaneiro de 2024